A Bizottság határozata

(1997. november 20.)

az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a padlóburkolatokra vonatkozó igazolási eljárásáról

(EGT vonatkozású szöveg)

(97/808/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK irányelvvel [1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2] és különösen annak 13. cikke (4) bekezdésére,

mivel a Bizottságnak egy termék megfelelősége igazolását tekintve a 89/106/EGK irányelv 13. cikkének (3) bekezdése szerinti két eljárás közül azt kell választania, "amelyiknek a legkisebb a költségigénye és emellett megfelel a biztonsági követelményeknek is"; mivel ez azt jelenti, hogy egy adott termék vagy termékcsalád tekintetében el kell dönteni azt, hogy a gyártó felelősségi körébe tartozó üzemi gyártásellenőrzési rendszer szükséges és elégséges feltétele-e a megfelelőség igazolásának, vagy pedig a 13. cikk (4) bekezdésében említett kritériumok teljesítésével összefüggő okoknál fogva szükségessé válik egy elismert tanúsító szerv bevonása;

mivel a 13. cikk (4) bekezdése előírja, hogy az így meghatározott eljárást meg kell jelölni a megbízásokban és a műszaki előírásokban; mivel ezért kívánatos a termékek vagy termékcsaládok a megbízásokban és a műszaki előírásokban használt fogalmának a meghatározása;

mivel a 13. cikk (3) bekezdésében meghatározott két eljárás részletes leírása a 89/106/EGK irányelv III. mellékletében megtalálható; mivel ezért minden egyes termék vagy termékcsalád tekintetében szükséges azon módszereknek a III. mellékletre való hivatkozás mellett történő egyértelmű előírása, amelyekkel a két eljárást meg kell valósítani, tekintve, hogy a III. melléklet bizonyos rendszereket előnyben részesít;

mivel a 13. cikk (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első (folyamatos felügyelet nélküli) lehetőségben, valamint a második és harmadik lehetőségekben meghatározott rendszereknek, míg a 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek;

mivel az e határozatban foglalt intézkedések összhangban állnak az építésügyi állandó bizottság véleményével,

ELFOGADTA EZT A HATÁROZATOT:

1. cikk

Az I. mellékletben megjelölt termékek és termékcsaládok megfelelőségének igazolása olyan eljárással történik, amelynek során a gyártó saját kizárólagos felelősségi körében olyan üzemi gyártásellenőrzési rendszerrel rendelkezik, amely biztosítja, hogy a termék megfeleljen a vonatkozó műszaki előírásoknak.

2. cikk

A II. mellékletben meghatározott termékek megfelelőségét a gyártó által működtetett üzemi gyártásellenőrzési rendszeren túlmenően egy olyan eljárással kell igazolni, amelyben egy elismert tanúsító szerv részt vesz a gyártásellenőrzés vagy maga a termék értékelésében és felügyeletében.

3. cikk

A III. mellékletben meghatározott megfelelőségi igazolási eljárást a harmonizált szabványok kidolgozására vonatkozó megbízásban meg kell jelölni.

4. cikk

Ennek a határozatnak a tagállamok a címzettjei.

Kelt Brüsszelben, 1997. november 20-án.

a Bizottság részéről

Martin Bangemann

a Bizottság tagja

[1] HL L 220., 1993.8.30., 1. o.

[2] HL L 40., 1989.2.11., 12. o.

--------------------------------------------------

I. MELLÉKLET

Padlóburkolatok

Rideg padlóburkoló termékek kültéri használatra és útburkolatokra (burkoló egységek, beleértve a burkolókat, burkoló kőlapokat, szegélyköveket, kockaköveket, burkolatba beépített lámpákat; fémlemez padlóburkolatokat; rideg padlóburkoló lapokat; palát; csempéket; mozaikokat; terméskő lapokat; terazzo lapokat; kiterjesztett fém- vagy rács padlóburkolatokat; padlórácsozatokat).

Rideg padlóburkoló termékek beltéri használatra, beleértve burkolt tömegközlekedési helyiségeket, alkotó elemek formájában (burkoló egységek, lapok, mozaikok, parketta, hálószerű vagy lapokkal történő burkolás, padlórácsozatok, rideg rétegelt padlóburkolatok, fa alapú termékek), valamint teherhordó szerkezetek formájában rendszerként hozva forgalomba (magasított kiemelhető padlók, többrétegű légréses padlók), melyek tűzzel szembeni viselkedés szempontjából az AFL, BFL vagy CFL osztályba tartoznak, melynél a tűzzel szembeni viselkedés nem változik meg a gyártási folyamat során, és a DFL, EFL vagy FFL tűzzel szembeni viselkedés szerinti osztályba tartozók; továbbá az AFL tűzzel szembeni viselkedés szerinti osztályba tartozók, amelyeket a 96/603/EK bizottsági határozat szerint [1] sem szükséges tűzzel szembeni viselkedés szempontjából vizsgálni.

Rugalmas és textil padlóburkolatok beltéri használatra, homogén és heterogén rugalmas padlóburkolatok formájában, lapként, lemezként vagy tekercsként szolgáltatva (textil padlóburkolatok, beleértve a lapokat; műanyag és gumi lapok (aminoplasztik hőre keményedő padlóburkolatok); linóleum és parafa; anti-sztatikus lemezek; szabadon lefektetett padlóburkoló lapok; rugalmas rétegelt padlóburkolatok), amelyek az AFL, BFL vagy CFL tűzzel szembeni viselkedés szerinti osztályba tartoznak, és amelyek tűzzel szembeni viselkedésre vonatkozó tulajdonságai nem hajlamosak a gyártási folyamat során megváltozni, és a DFL, EFL vagy FFL tűzzel szembeni viselkedés szerinti osztályba tartozó anyagok; továbbá az AFL veszélyességi osztályba tartozók, melyeket a 96/603/EK határozat szerint sem szükséges tűzzel szembeni viselkedés szempontjából vizsgálni.

Rugalmas és textil padlóburkolatok kültéri használatra, homogén és heterogén rugalmas padlóburkolatok formájában, lapként, lemezként vagy tekercsként szolgáltatva (textil padlóburkolatok, beleértve a lapokat; műanyag és gumi lapok (aminoplasztik hőre keményedő padlóburkolatok); linóleum és parafa; anti-sztatikus lemezek; szabadon lefektetett padlóburkoló lapok; rugalmas rétegelt padlóburkolatok).

[1] HL L 267., 1996.10.19., 23. o.

--------------------------------------------------

II. MELLÉKLET

Padlóburkolatok

Rideg padlóburkoló termékek beltéri használatra, beleértve burkolt tömegközlekedési helyiségeket, alkotó elemek formájában (burkoló egységek, lapok, mozaikok, parketta, hálószerű vagy lapokkal történő burkolás, padlórácsozatok, rideg rétegelt padlóburkolatok, fa alapú termékek), valamint teherhordó szerkezetek formájában rendszerként hozva forgalomba (magasított kiemelhető padlók, többrétegű légréses padlók), melyek az AFL, BFL vagy CFL tűzzel szembeni viselkedés szerinti osztályba tartoznak és tűzzel szembeni viselkedésük készítés közben megváltozhat, általában azok, amelyek kémiai (pl. lángmentesítő) átalakuláson mennek át, vagy amelyeknél az összetétel megváltozása a tűzzel szembeni viselkedés megváltozásához vezethet.

Rugalmas és textil padlóburkolatok beltéri használatra, homogén és heterogén rugalmas padlóburkolatok formájában, lapként, lemezként vagy tekercsként szolgáltatva (textil padlóburkolatok, beleértve a lapokat; műanyag és gumi lapok (aminoplasztik hőre keményedő padlóburkolatok); linóleum és parafa; anti-sztatikus lemezek; szabadon lefektetett padlóburkoló lapok; rugalmas rétegelt padlóburkolatok), melyek az AFL, BFL vagy CFL tűzzel szembeni viselkedés szerinti osztályba tartoznak és tűzzel szembeni viselkedésük készítés közben megváltozhat, általában azok, amelyek kémiai (pl. lángmentesítő) átalakuláson mennek át, vagy amelyeknél az összetétel megváltozása a tűzzel szembeni viselkedés megváltozásához vezethet.

--------------------------------------------------

III. MELLÉKLET

TERMÉKCSALÁD

PADLÓBURKOLATOK (1/2)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN és a CENELEC felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Rideg padlóburkoló termékek kültéri használatra Burkoló egységek (sík vagy érdes felülettel), beleértve a burkolókat; burkoló kőlapokat; szegélyköveket; kockaköveket; burkolatba beépített lámpákat; fémlemez padlóburkolatokat; rideg padlóburkoló lapokat; palát; csempéket; mozaikokat; terméskő lapokat; terazzo lapokat; kiterjesztve a fém vagy rács padlóburkolatokra; padlórácsozatokat. | Kültéri használatra és útfelületekre, kültéri járdák és közúti forgalmi területek lefedésére | | 4 |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2 cikkének (1) bekezdését, valamint, ahol alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

TERMÉKCSALÁD

PADLÓBURKOLATOK (2/2)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN és a CENELEC felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Rideg padlóburkoló termékek A)Alkotóelemek:burkoló egységek; lapok; mozaik; parketta; hálószerű vagy lapokkal történő burkolás; padlórácsozatok; rideg rétegelt padlóburkolatok; fa alapú termékekB)Teherhordó szerkezeti rendszerként forgalomba hozvaMagasított kiemelhető padlók, többrétegű légréses padlók | Beltéri használatra, beleértve a burkolt tömegközlekedési helyiségeket | AFL – BFL – CFL | 1 |

AFL – BFL – CFL | 3 |

AFL – DFL – EFL – FFL | 4 |

Rugalmas és textil padlóburkolatok Homogén és heterogén rugalmas padlóburkolatok, lapként, lemezként vagy tekercsként szolgáltatva (textil padlóburkolatok, beleértve lapokat; műanyag és gumi lapok (aminoplasztik hőre keményedő padlóburkolatok); linóleum és parafa; anti-sztatikus lemezek; szabadon lefektetett padlóburkoló lapok; rugalmas rétegelt padlóburkolatok) | BeltSéri használatra | AFL – BFL – CFL | 1 |

AFL – BFL – CFLAFL – DFL – EFL– FFL | 3 |

Rugalmas és textil padlóburkolatok Homogén és heterogén rugalmas padlóburkolatok, lapként, lemezként vagy tekercsként szolgáltatva (textil padlóburkolatok, beleértve lapokat; műanyag és gumi lapok (aminoplasztik hőre keményedő padlóburkolatok); linóleum és parafa; anti-sztatikus lemezek; szabadon lefektetett padlóburkoló lapok; rugalmas rétegelt padlóburkolatok) | Kültéri használatra | – | 4 |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2 cikkének (1) bekezdését, valamint, ahol alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

--------------------------------------------------